L'operativa d'estudiants portuguesos supera aquest any els 4.500 assistents a la platja de Gandia
11 abril 2023

## L'operativa d'estudiants portuguesos supera aquest any els 4.500 assistents a la platja de Gandia11 abril 2023Última actualització: 11 abril 2023

![](../gestion/img/c04e6d6dcac1a02e6988d40d908c1df48e4310a3479030d52b4dd970bea0ecb7.jpg)  
  

'Més de 4.000 joves procedents de Portugal ja són a la platja de Gandia per passar unes vacances d'una setmana abans de finalitzar el batxillerat i incorporar-se als estudis superiors. Tal com han explicat **Vicent Mascarell**, regidor delegat de turisme i **Nuno Mendes**, Project Manager de l'empresa Hype Travel, es tracta de la iniciativa més gran d'aquest tipus que s'ha fet fins ara a la nostra ciutat.

Després del paró provocat per la pandèmia, aquesta iniciativa pretén que els estudiants gaudisquen d'uns dies de sol, platja, esport, oci i un ampli ventall d'activitats organitzades en paral·lel.  
  
Tal com ha explicat **Mascarell**, aquest tipus d'accions ajuden a fidelitzar turistes i donar a conéixer Gandia com a destinació a altres mercats. "_Hem de tenir en compte que els adolescents són els turistes adults de demà. És evident que el turisme portugués està augmentant a la nostra ciutat i en part és gràcies a emprenedors com el que hui m'acompanya que, a més, ens ajuden a dinamitzar l'economia_".  
  
Per la seua banda **Nuno Mendes** ha recordat que aquesta operativa va tenir la seua primera edició el 2011. "_Ens encanta aquesta destinació perquè té una platja molt bonica i a més la col·laboració de l'ajuntament ens permet desenvolupar totes les activitats previstes. Aquest any som la destinació número 1 a Portugal al nostre sector i això ens permet arribar no només als més joves sinó que també dóna a conéixer Gandia als seus pares" "Indirectament estem fent una venda de destinació turística per a l'època d'estiu, i per això hem vist incrementada la presència de portuguesos a la platja de Gandia en els darrers anys. Els xics i xiques que venien el 2011 ara, ja més grans, continuen venint amb les famílies o els amics_".